荷兰历史

罗马帝国时期，荷兰地区归属高卢行省搭仔下日耳曼行省，当时迭块地区有广义个日耳曼部落，而南部有高卢人，高卢人后来占领迭块地方并建立法兰克王国墨洛温王朝。

中世纪时期，迭捱沿咾北海个低地国家成为神圣罗马帝国个领地，后头随着哈布斯堡王朝个势力兴起，迭个地区又转为渠拉个势力范围，随着查理五世个儿子菲利浦二世拉1581年7月26号出任西班牙国王，哈布斯堡也一分为二，同时荷兰爆发叛乱，后发展为八十年战争(1568年－1648年)。拉脱离西班牙哈布斯堡王朝统治而独立后，荷兰开启了渠个黄金时代。

1795年荷兰被法国入侵而亡国，直到1815年滑铁卢战役之后，诸国召开维也纳会议，其中确立荷兰由奥伦治家族统治，并确立荷兰王国个建立，然而拉迭个时期自由主义个兴起，王族个统治受到挑战，拉1840年－1848年间荷兰逐步建立议会民主的体制，与此同时南尼德兰爆发革命宣布独立。

近代荷兰王国拉贸易上仍是巨大个殖民帝国，殖民统治维持荷兰稳健个经济，拉二次大战后荷兰逐步迈入现代国家个历程。

史前
荷兰地区早拉冰河时期就有人类活动，最早个考古遗址是拉霍荷芬（Hoogeveen）出土个神器，拉冰河时代末期，荷兰出现植被稀少个苔原地形，以至于最早个人类聚落是以狩猎为生，拉冰河时代结束辰光已经有弗少旧石器时代个部落住拉此地。 拉靠近弗里斯兰（Friesland）有前8000年中石器时代当时人类个穴居遗址出土，利用碳-14个分析法，可以鉴定出迭些遗物垃拉前8200年到前7600年，迭些遗物乃朝被收藏拉德伦特博物馆。 拉狩猎时代迭一地区于前5600年逐渐被斯维夫特班特（Swifterbant）文明所主导，渠拉沿咾河流搭仔开放个水域组成强盛个联盟，之后渠拉又被南方兴起个Ertebølle文明（前5300年-前4000年）所取代，拉渠拉个西方一支狩猎部落也渐渐个兴起。

最初个日耳曼部落是居住拉北方斯堪的纳维亚等地区（没迁徙到其他地方个就成为今朝北欧人个先祖－维京人），尽管荷兰地区拉铁器时代就已经有人类居住拉此地，大约拉前850年到前760年，最迟到前650年日耳曼人开始大规模个迁徙，迭些日耳曼部落奈渠拉个农业文化也带到西欧地区，最具规模个日耳曼人就是今朝个德国人。

凯尔特文明最初垃拉今朝中欧个奥地利，拉拉登时代渠拉开始进入到荷兰南方，也就是当时个高卢北界。

罗马统治之前（前800年-前58年）
铁器时代带动荷兰地区个繁荣，荷兰全境遍布着铁矿，甚至拉北方个沼泽地区也侪蕴藏矿产，天然个铁矿拉费吕沃（Veluwe）而所谓个红铁则拉布拉班特个河域出产，铁匠迭种行业也因为制造器具个需求大增而出现，所生产个器具包含斧、刀、针、箭搭仔剑，甚至有人以大马士革钢制成剑，渠个剑是采用先进个锻造方法搭融合有弹性个铁矿而做出个钢铁。 奥斯有约拉前500年的冢出土，而渠个规模就如同西欧地区个类型，而渠被称作为“王”冢，里向个陪葬物件就包含铁剑搭仔黄金制品。 就拉罗马人快入侵个前几个世纪，北方有支可能是日耳曼部落占据原本伊利浦文明，被称作荷普斯丹文明。而南方则被哈尔施塔特文明（Hallstatt culture）所影响着，搭仔受到拉登文明（La Tène culture）个同化，而西南方也大量涌入日耳曼部落，迭些文明拉凯撒来临之前拉荷兰地区各雄踞一方。

罗马帝国时期
古代个尼德兰（低地）拉莱茵河个下游以南是罗马帝国领土，以北是法兰克人搭弗里斯兰人等居住个土地。

尼德兰拉前58年，受到凯撒率领个罗马帝国军进攻，并被编入为帝国最北方个地区。但是帝国军并无法完全平定尼德兰北部个弗里斯兰。帝国沿咾莱茵河作为北界，莱茵河南个地区先是属于“比利时高卢”省，后归畀“日耳曼行省”。拉此下日耳曼属州个边境建造要塞搭城市，其中最重要个都市包括乌德勒支、奈梅亨、马斯特里赫特等最早侪是拉此时被纪录拉文献上。

中世纪：法国搭勃艮第统治时期
拉中世纪初期，低地国家（大约包括乃朝个比利时、荷兰、德国西部部分地区法国北部部分地区）遍布着各个封建诸侯领地，一开始此里最大个势力是法兰克人建立个墨洛温王朝，后来权力逐渐被渠个世袭宫相所取代，最终宫相家族建立加洛林王朝，拉查理曼继位之后版图大幅扩张史称查理曼帝国，然而查理曼过世后帝国三分低地国家被划分到西法兰西王国境内，可惜法兰西国拉多次权力斗争后，法兰西公爵搭巴黎伯爵雨格·卡佩夺位成功建立卡佩王朝，随后卡佩王朝无子嗣可以继位，故从旁系血亲继成法王是为瓦卢瓦王朝，也拉迭个王朝个辰光法王分封近亲为勃艮第公爵，连同低地国家也备授畀公国。

西班牙哈布斯堡王朝统治时期
腓力二世从渠个父亲查理继承庞大个领土，然而渠弗像渠父亲出身拉根特（今朝个比利时），腓力二世并弗常居住拉低地国（渠只住了四年），当公元1559年八月七日渠离开尼德兰，任命玛格莉特为公爵并出任尼德兰总督，而玛格莉特是渠个异母妹妹，因为渠已经没新个近亲可以封为总督。

八十年战争搭乌得勒支同盟
1556年帝国皇帝查理五世（1519年－1556年在位）退位，奈西班牙搭北方七省分畀给渠个儿子腓力二世，奈奥地利等其他地区搭仔哈布斯堡王朝正统分给渠个弟弟斐迪南一世。就迭样，北方省属于西班牙王国。

1568年，因反抗西班牙国王个中央集权搭对新教加尔文派个迫害，爆发北方省反抗西班牙个八十年战争。1579年北方省中个七省（乃朝荷兰、比利时搭卢森堡个区域）有感于共同情势面临恶化，因此弗得弗抛弃前嫌成立乌得勒支同盟，共同反对西班牙统治。

荷兰共和国
荷兰拉脱离西班牙统治，拉八十年战争辰光建立乌得勒支同盟，拉击败西班牙人建立起独立国家后，七省决定建立尼德兰七省联合共和国，简称荷兰共和国。

从西班牙获得独立之后，17世纪荷兰发展成为航海搭贸易强国。1602年成立个荷兰东印度公司，自此垄断亚洲贸易长达两百年。1609年，阿姆斯特丹证券交易所成立，也是证券搭股票市场上个一大进步。荷兰拉世界各地建立殖民地搭贸易据点。17世纪也因此拉荷兰被称为“荷兰黄金时代”。

独立后个荷兰迅速成为海上强国，迭引起英国个嫉妒搭竞争。1651年10月，克伦威尔领导个英吉利共和国议会通过第一个保护英国本土航海贸易垄断个法案（航海法），规定英国搭英国殖民地个货物进出口运输必须由英国本土轮船来运输。因此拉1652年到1674年之间，英荷之间发生三次海战。

拿破仑时期
1795年荷兰被皮什格鲁将军率领个法国革命军占领，成立巴达维亚共和国，拉拿破仑一世在位时期，奈荷兰封畀渠个弟弟路易·波拿巴，拉1810年到1813年荷兰被分割成为法国两个行省，直到1815年法国占领结束。

荷兰王国
1815年法国占领被结束后，荷兰搭乃朝个比利时、卢森堡组成荷兰王国（Het Verenigd Koninkrijk der Nederlanden）。

弗过，毕竟南尼德兰十省搭北尼德兰七省之间，早已累积交关多历史发展带来个分歧，并广泛体现拉政治、经济、宗教搭语言等弗同方面。拉政治上，南方交关多自由派人士反对威廉国王进行中央集权个统治。1830年11月，刚刚成立一个月个比利时国家议会（Belgian National Congress）宣布脱离荷兰统治，成立比利时王国。

20世纪
荷兰拉一战中保持中立，但战事末期仍让渠深受其苦。荷兰拉二战中从1940年5月被德国占领直到1945年才被解放。

1954年12月15号，荷兰通过《荷兰王国章程》（Het Statuut），让荷兰个原殖民地搭属地拉王国内搭荷兰本土享有同等地位。自此荷兰王国专指由荷兰本土搭渠个前殖民地部分个王国，而“荷兰”则专指欧洲大陆荷兰。